wannaphong/clean_thaiwikipedia huggingface dataset:
# เพทรีออน
เพทรีออน (, ,) เป็นแพลตฟอร์มสมาชิกสัญชาติอเมริกันที่ให้บริการทางธุรกิจแก่ผู้สร้างคอนเทนต์เพื่อดำเนินการบริการสมัครสมาชิก แอปนี้ช่วยให้ผู้สร้างและศิลปินรับรายได้รายเดือนผ่านการให้รางวัลและสิทธิพิเศษแก่สมาชิกของตน นอกเหนือจากค่าธรรมเนียมการดำเนินการชำระเงินแล้ว ทางเพทรีออนยังเรียกเก็บค่าคอมมิชชันจากรายได้ต่อเดือนของผู้สร้างครีเอเตอร์ 9 ถึง 12 เปอร์เซ็นต์

เพทรีออนมักถูกใช้ในยูทูบ, ช่างวิดีโอ, ศิลปินเว็บคอมมิก, นักเขียน, นักพ็อดแคสต์, นักดนตรี, ผู้สร้างเนื้อหาสำหรับผู้ใหญ่ และผู้สร้างกลุ่มอื่น ๆ ที่โพสต์ลงโลกออนไลน์ทุกวัน แอปนี้อนุญาตให้ศิลปินรับเงินทุนโดยตรงเป็นประจำหรือต่องานศิลปะจากแฟน ๆ หรือผู้อุปถัมภ์The California Report.org:  "Creating Patrons of the Arts Through Crowdfunding"  July 11–13, 2014. บริษัทนี้ก่อตั้งใน ค.ศ. 2013 โดยแจ็ก คอนตี นักดนตรี และซัม ยัม ผู้พัฒนา โดยฐานบริษัทตั้งอยู่ที่ซานฟรานซิสโกPatreon.org: Intro  Accessed July 14, 2014

ดูเพิ่ม
 ลิเบอราเพย์
 ออนลีแฟนส์
# โอนลีแฟนส์
โอนลีแฟนส์  เป็นเว็บไซต์บริการเนื้อหาสมัครสมาชิกที่มีฐานในลอนดอน ผู้สร้างเนื้อหาสามารถรับเงินจากผู้ใช้ที่ติดตามเนื้อหาของตน โดยอนุญาตให้ผู้สร้างเนื้อหารับทุนโดยตรงจากเหล่าแฟน ๆ ทุกเดือนหรือครั้งเดียวและมีคุณสมบัติจ่ายเมื่อรับชม (PPV) เว็บไซต์นี้มีผู้สร้างเนื้อหา 2 ล้านคนและผู้ใช้ 130 ล้านคน

บริการนี้มีชื่อเสียงจากผู้ค้าประเวณี (sex worker) ในงานลามก แต่ก็ยังเป็นที่จัดแสดงผลงานของผู้สร้างเนื้อหาประเภทอื่น เช่นผู้เชี่ยวชาญสมรรถภาพทางกาย, นักดนตรี และผู้สร้างเนื้อหาประเภทอื่น ๆ ที่โพสต์ในโลกออนไลน์ทุกวัน

เว็บไซต์นี้ถูกวิจารณ์จากการแสดงเนื้อหาล่วงละเมิดทางเพศต่อเด็ก ถึงแม้ว่าทางNational Center on Sexual Exploitationรายงานว่าเมื่อเทียบกับเฟซบุ๊กแล้ว มีผู้รายงานถึงสิ่งนี้น้อยกว่า รัฐสภาสหรัฐเริ่มภารกิจสอบสวนออนลีแฟนส์ในเดือนสิงหาคม ค.ศ. 2021 จากนั้นมีรายงานในวันที่ 19 สิงหาคม ค.ศ. 2021 ว่านับตั้งแต่เดือนตุลาคม ค.ศ. 2021 เป็นต้นมา ออนลีแฟนส์จะไม่อนุญาตให้มีเนื้อหาทางเพศที่โจ่งแจ้งอีกต่อไป แต่มีการถอนข้อตัดสินนี้ใน 6 วันต่อมาเนื่องจากปฏิกิริยาที่รุนแรงของผู้ใช้และผู้สร้างเนื้อหา"Why did OnlyFans ban sexually explicit content? It says it's the credit card companies." CNN, 20 August 2021.
# วัดม่วง (อำเภอบ้านโป่ง)
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลองฝั่งตะวันตก ในตำบลบ้านม่วง อำเภอบ้านโป่ง จังหวัดราชบุรี

วัดม่วงสร้างโดยชาวมอญบ้านม่วง จากคำบอกเล่าของชาวบ้านเชื่อกันว่าบรรพบุรุษรุ่นแรกอพยพมาจากประเทศพม่าในสมัยกรุงศรีอยุธยาราวรัชสมัยของสมเด็จพระนเรศวรมหาราช (พ.ศ. 2133–2148) โดยติดตามพระมหาเถรคันฉ่องซึ่งเป็นพระสงฆ์เชื้อสายมอญนิกายมหายานเข้ามาตั้งถิ่นฐานริมแม่น้ำแม่กลอง แล้วให้ชื่อหมู่บ้านเหมือนบ้านเดิมในพม่าว่าบ้านม่วงและได้สร้างวัดประจำหมู่บ้านว่า "วัดม่วง" ภาษามอญเรียกว่า เพลียเกริก  ตั้งเป็นวัดเมื่อ พ.ศ. 2223 ได้รับพระราชทานวิสุงคามสีมาเมื่อวันที่ 26 กันยายน พ.ศ. 2544

อาคารเสนาสนะที่สำคัญ ได้แก่ อุโบสถอาคารก่ออิฐถือปูนขนาดเล็กตั้งอยู่ภายในเขตกำแพงแก้วก่ออิฐถือปูน หน้าบันของอุโบสถหลังเก่า บนบานหน้าต่างโดยรอบ รวมทั้งผนังบานประตูทั้งหน้าและหลัง มีลวดลายปูนปั้น งานแกะสลัก และภาพจิตรกรรม เจดีย์มอญตั้งอยู่ด้านหน้าวัดติดกับแม่น้ำแม่กลอง มีลักษณะเป็นเจดีย์ก่ออิฐถือปูนทรงกลมแบบเจดีย์มอญ เจดีย์ประธานมีขนาดใหญ่ตั้งอยู่ภายในเขตกำแพงแก้ว บริเวณวัดยังมีต้นโพธิ์อายุร่วมร้อยปี มีเส้นรอบวง 11 เมตร ความสูง 10 เมตร มีกิ่งก้านสาขาปกคลุม โดยรอบๆ ซ้อมประตูวัด รากของต้นโพธิ์แทงเข้าไปตามซอก และโครงสร้างของซุ้มประตู กิ่งของต้นมีรูปร่างคล้าย ๆ กับช้างทรงขนาดใหญ่

วัดยังมีพิพิธภัณฑ์พื้นบ้านวัดม่วง มีการเก็บรวบรวมหนังสือคัมภีร์ใบลาน สมุดข่อย ซึ่งจารึกข้อความด้วยภาษามอญ ภาษาบาลี ภาษาเขมร ไว้มากกว่า 5,000 ผูก
# วัดม่วง (จังหวัดพระนครศรีอยุธยา)
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์สามต้น อำเภอบางปะหัน จังหวัดพระนครศรีอยุธยา มีที่ดิน 16 ไร่ 1 งาน 52 ตารางวา ปัจจุบันมีพระมหาพรณรงค์ เขมวโร ดำรงตำแหน่งเจ้าอาวาส

วัดม่วงสร้างขึ้นเมื่อ พ.ศ. 2355 สมัยต้นรัตนโกสินทร์ ในรัชกาลพระบาทสมเด็จพระพุทธเลิศหล้านภาลัย ไม่มีหลักฐานปรากฎว่าใครผู้สร้างวัดม่วง ได้รับพระราชทานวิสุงคามสีมาเมื่อ พ.ศ. 2357 ตั้งชื่อวัดตามชื่อหมู่บ้าน คือ บ้านม่วง ตลอดระยะเวลาที่สร้างวัดขึ้นมาชาวบ้านม่วงก็ได้ดูแลอุปถัมภ์พระภิกษุสามเณรและวัดตลอดมา ไม่ปรากฎว่าเคยมีช่วงเวลาใดที่เป็นวัดร้าง จากคำบอกเล่า หม่อมเจ้าเกษรได้บูรณปฏิสังขรณ์ขึ้นในระยะเวลาใกล้เคียงกับที่เจ้าพระยาภูธราภัย (นุช บุณยรัตพันธุ์) ที่สมุหนายก สมัยพระบาทสมเด็จพระจุลจอมเกล้าเจ้าอยู่หัวได้ดำเนินการบูรณปฏิสังขรณ์วัดเขาดิน (วัดวรนายกรังสรรค์เจติยบรรพตาราม)

กรมศิลปากรได้ประกาศขึ้นทะเบียนวัดม่วงเป็นโบราณสถาน เมื่อ พ.ศ. 2541 โบราณสถานที่สำคัญคือวิหาร โบสถ์ และเจดีย์ ภายในวิหารมีภาพจิตรกรรมฝาผนังและที่ประตูหน้าต่าง เขียนด้วยสีฝุ่นบนผนังที่มีการรองพื้นและขัดเรียบเป็นมัน เขียนเรื่องราวพุทธประวัติ ทศชาติชาดก ไตรภูมิ ปฐมสมโพธิ และเรื่องสุภาษิต มีจารึกว่าภาพจิตรกรรมเขียนเมื่อ พ.ศ. 2444

ปูชนียวัตถุที่สำคัญได้แก่ พระประธานในอุโบสถ เป็นพระพุทธรูปเก่าแก่คู่มากับวัด ชาวบ้านเรียก หลวงพ่อทอง เป็นพระพุทธรูปปางสะดุ้งมาร พระประธานในพระวิหาร ชาวบ้านเรียก หลวงพ่อเพชร เป็นพระพุทธรูปปางสะดุ้งมาร และเจดีย์ซึ่งมีขนาดใหญ่โตพอสมควร ขนาดฐานกว้างด้านละ 4 เมตร
# ฟิล ลอร์ด และ คริสโตเฟอร์ มิลเลอร์
ฟิลิป แอนเดอร์สัน ลอร์ด (เกิด 12 กรกฎาคม ค.ศ. 1975) และ คริสโตเฟอร์ โรเบิร์ต มิลเลอร์ (เกิด 23 กันยายน ค.ศ. 1975) เป็นคู่หูสร้างภาพยนตร์ชาวอเมริกัน พวกเขามีผลงานที่ทั้งกำกับและเขียนบทภาพยนตร์แอนิเมชั่นเรื่อง  มหัศจรรย์ลูกชิ้นตกทะลุมิติ (2009) และ เดอะ เลโก้ มูฟวี่ (2014) พร้อมกำกับภาพยนตร์คอมเมดี้คนแสดงเรื่อง 21 จัมป์ สตรีท: สายลับร้ายไฮสคูล (2012) และภาคต่อในชื่อ 22 จัมป์ สตรีท: สายลับร้ายมหา’ลัย (2014) ลอร์ดและมิลเลอร์ยังได้รับ รางวัลออสการ์ สาขาภาพยนตร์แอนิเมชั่นยอดเยี่ยม ในฐานะผู้อำนวยการสร้างภาพยนตร์แอนิเมชั่นเรื่อง สไปเดอร์-แมน: ผงาดสู่จักรวาล-แมงมุม (2018) ซึ่งเขียนบทโดยลอร์ด และ ร่วมอำนวยการสร้างละครโทรทัศน์เรื่อง เดอะ ลาสต์ แมน ออน เอิร์ธ (2015–2018) ออกอากาศทางช่องฟ็อกซ์ และ ยูนิคิตตี้! (2017–2020) ออกอากาศทางช่องการ์ตูนเน็ตเวิร์ค

ผลงาน
ภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 2008 เอ็กซ์ตรีม มูฟวี่     2009 มหัศจรรย์ลูกชิ้นตกทะลุมิติ    2012 21 จัมป์ สตรีท: สายลับร้ายไฮสคูล    2013 มหัศจรรย์ของกินดิ้นได้    2014 เดอะ เลโก้ มูฟวี่    22 จัมป์ สตรีท: สายลับร้ายมหา’ลัย    2016 บริการนกกระสา เบบี๋เดลิเวอรี่    2017 บริกสบี้ แบร์    เดอะ เลโก้ แบทแมน มูฟวี่    เดอะ เลโก้ นินจาโก มูฟวี่    2018 ฮาน โซโล: ตำนานสตาร์ วอร์ส     สมอลล์ฟุต    สไปเดอร์-แมน: ผงาดสู่จักรวาล-แมงมุม    2019 เดอะ เลโก้ มูฟวี่ 2    2021 บ้านมิตเชลล์ปะทะจักรกล    อเมริกา: เดอะ โมชั่น พิคเจอร์    2022 โคเคน แบร์    สไปเดอร์-แมน: ผงาดข้ามจักรวาล-แมงมุม (พาร์ทหนึ่ง)    2023 สไปเดอร์-แมน: ผงาดข้ามจักรวาล-แมงมุม (พาร์ทสอง)    TBA พรีมโมเนชั่น: อะ แพนเดมิก สตอรี่   

โทรทัศน์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1999–2000 โซอี้, ดันแคน, แจ็ค และ เจน     2001 โกฟิช    2002–03 โคลน ไฮ     2003 ลุยส์     2004 เมธอด & เรด     แครกกิ้ง อัพ      2005–06 แบบว่า กว่าพ่อจะเจอแม่     2013 บรู๊คลิน ไนน์-ไนน์     2015–18 เดอะ ลาสต์ แมน ออน เอิร์ธ     2016–17 ซอน ออฟ ซอร์น     2017 เมคกิ้ง ไฮสตอรี่     2017–18 คลาวดี้ วิธ อะ แชนซ์ ออฟ มีทบอล     2017–20 ยูนิคิตตี้!    2019–21 เบล็ส เดอะ ฮาร์ทส     2020 ฮูพส์     2022 ดิ อาฟเตอร์ปาร์ตี้   

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ ฟิล ลอร์ด และ คริสโตเฟอร์ มิลเลอร์
 ปี เรื่อง รอตเทนโทเมโทส์ เมทาคริติก ทุนสร้าง รายได้ทั่วโลก 2009  มหัศจรรย์ลูกชิ้นตกทะลุมิติ 12px 86%   66   $100,000,000  $243,006,126 2012  21 จัมป์ สตรีท: สายลับร้ายไฮสคูล 12px 85%   69   $42,000,000  $201,585,328 2014  เดอะ เลโก้ มูฟวี่ 12px 96%   83   $60,000,000  $468,060,692 22 จัมป์ สตรีท: สายลับร้ายมหา’ลัย 12px 84%   71   $50,000,000  $331,333,876 เฉลี่ย  รวม 12px 88%  72 $252 ล้าน $1,243,986,022
16px  
 
สีแดง  สีส้ม  สีเขียว   
 
$
# ตำบลบ้านกอก
ตำบลบ้านกอก อาจหมายถึง
 ตำบลบ้านกอก อำเภอจัตุรัส จังหวัดชัยภูมิ 
 ตำบลบ้านกอก อำเภอเขื่องใน จังหวัดอุบลราชธานี
# อัรริฟาอ์
อัรริฟาอ์  เป็นเมืองที่ขนาดใหญ่ตามพื้นที่เป็นอันดับ 2 ของประเทศบาห์เรนNational Geospatial Intelligence Agency แบ่งออกเป็น 3 ส่วน: ,  และ 

เมืองนี้เจริญเติบโตเร็วมาก โดยสำมะโน ค.ศ. 2001 ระบุว่าเมืองนี้มีประชากร 79,550 คน แต่ใน ค.ศ. 2008 มีการประมาณการว่ามีประชากร 111,000 คนWorld gazetteer
# รักจัง ๆ หัวใจข้ามขั้ว
รักจัง ๆ หัวใจข้ามขั้ว  หรือ มนต์รักครั้งที่ 3 ในตอนที่ออกอากาศทางช่อง โมโนแม็กซ์ เป็นละครโทรทัศน์ของเกาหลีใต้ปี พ.ศ. 2561 ที่กำกับโดย พโย มิน-ซู และนำแสดงโดย ซอ คัง-จุน และ อีซอม สำรวจด้านที่แท้จริงของความสัมพันธ์ระหว่างคู่รัก  ออกอากาศในวันศุกร์และวันเสาร์ทางช่อง เจทีบีซี เวลา 23:00 น. (เวลาเกาหลี) ตั้งแต่วันที่ 28 กันยายน ถึง 17 พฤศจิกายน ปี พ.ศ. 2561

 เรื่องย่อ 
โรแมนติกคอมมาดี้ที่ติดตามเรื่องราวความโรแมนติกที่สมจริงของคนสองคนที่มีบุคลิกตรงข้ามกันโดยสิ้นเชิง ที่พบกันโดยไม่คาดคิดในกลุ่มนัดบอด

อน จุน-ย็อง (ซอ คัง-จุน) เป็นนักศึกษามหาวิทยาลัยอายุ 20 ปี เขาเป็นเด็กเนิร์ด เรียนดี ใส่แว่น กางเกงยีนส์ ถุงเท้าสีขาว และรองเท้าผ้าใบสีขาว เขาไม่สนใจเกี่ยวกับแฟชั่น เขาวางแผนเกินความจำเป็นและอ่อนไหวมาก จากนั้นจุนยองก็เข้าร่วมนัดบอดครั้งแรกของเขา ที่นั่น เขาได้พบกับย็องแจ และพวกเขาก็เริ่มเดทกัน

อี ย็อง-แจ (อีซอม) ซึ่งอายุ 20 ปีเช่นกัน มีอารมณ์ เป็นธรรมชาติ เธอไม่มีพ่อแม่ แต่เธอสนิทกับพี่ชายของเธอมาก พวกเขาอยู่ด้วยกันและพึ่งพาอาศัยกัน ความฝันของเธอคือการเป็นเศรษฐี และเธอตัดสินใจทำงานเป็นผู้ช่วยช่างทำผมแทนที่จะไปมหาวิทยาลัย จากนั้นเพื่อนก็ลากเธอไปนัดบอดกับนักศึกษามหาวิทยาลัย ที่นั่น เธอได้พบกับ จุน-ย็อง ซึ่งมีบุคลิกที่แตกต่างจากเธอโดยสิ้นเชิง
# วัดป่าเนรัญชรา
วัดป่าเนรัญชรา เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเป๊าะ อำเภอบึงบูรพ์ จังหวัดศรีสะเกษ อยู่บริเวณใกล้กับปรางค์กู่สมบูรณ์ ซึ่งเป็นแหล่งท่องเที่ยวทางโบราณคดี มีพื้นที่รอบบริเวณวัด 15 ไร่ 

วัดป่าเนรัญชรา หรือ วัดป่าเนรัญชราวนาราม สร้างเมื่อ พ.ศ. 2540-2542 โดยการนำสร้างของหลวงพ่อหมอ หรือพระครูวีรญาณโสภณ เจ้าอาวาส ตามที่ท่านได้นิมิต โดยต้องการให้เรือที่ชื่อ เรือพิฆาตสังสารวัตฎ หมายความว่า เป็นศูนย์รวมปฏิบัติธรรมพิฆาตกิเลส ตั้งเป็นวัดเมื่อวันที่ 21 กรกฎาคม พ.ศ. 2541 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556

เรือพิฆาตสังสารวัตฎหลังนี้ก่อสร้างเป็นเรือรบ 5 ชั้น ยาว 55 เมตร สูง 24 เมตร ใช้เป็นทั้งอุโบสถ วิหาร เจดีย์ และศาลาการเปรียญในอาคารหลังเดียวกัน แต่ละชั้นประกอบด้วย ชั้นที่ 1 เป็นห้องกรรมฐาน (ท้องเรือ) ชั้นที่ 2 ตัวเรือเป็นศูนย์ปฏิบัติธรรม ชั้นที่ 3 เป็นดาดฟ้า ประดิษฐานโบสถ์เจดีย์ มีพระประธานเป็นพระพุทธชินราชจำลอง ชั้นที่ 4 เป็นห้องพระพุทธ และชั้นที่ 5 เป็นห้องบรรจุพระบรมสารีริกธาตุ อาคารสร้างเมื่อ พ.ศ. 2540 แล้วเสร็จเมื่อ พ.ศ. 2542 งบประมาณในการก่อสร้าง 15 ล้านบาท
# สงครามกลางเมืองรวันดา
สงครามกลางเมืองรวันดา เป็นสงครามกลางเมืองครั้งใหญ่ระหว่างกองทัพรวันดาของฝ่ายรัฐบาลกับแนวร่วมรักชาติรวันดา (RPF) ที่เป็นฝ่ายกบฏ สงครามนี้เกิดขึ้นระหว่างวันที่ 1 ตุลาคม ค.ศ. 1990 – 18 กรกฎาคม ค.ศ. 1994 ความขัดแย้งเกิดจากข้อพิพาทอันยาวนานระหว่างชาวฮูตูกับทุตซี โดยระหว่างค.ศ. 1959–1962 เกิดความรุนแรงทางชาติพันธุ์ที่นำไปสู่การล้มล้างราชาธิปไตยทุตซีและสถาปนาสาธารณรัฐที่นำโดยฮูตู ส่งผลให้ชาวทุตซีกว่า 300,000 คนลี้ภัยในประเทศเพื่อนบ้าน กลุ่มผู้ลี้ภัยในประเทศยูกันดาจัดตั้ง RPF ที่มีเฟรด รวิกเยมาและพอล คากาเมเป็นผู้นำ กลุ่มนี้กลายเป็นกลุ่มติดอาวุธช่วงปลายคริสต์ทศวรรษ 1980

สงครามอุบัติขึ้นในวันที่ 1 ตุลาคม ค.ศ. 1990 เมื่อ RPF รุกรานตะวันออกเฉียงเหนือของรวันดา ก่อนจะชะงักเมื่อรวิกเยมาถูกสังหารในวันต่อมา กองทัพรวันดาที่ได้รับการสนับสนุนจากฝรั่งเศสได้เปรียบและเอาชนะ RPF ได้ในปลายเดือนตุลาคม คากาเมผู้ซึ่งขณะนั้นอยู่ที่สหรัฐกลับมาบัญชาการ สั่งถอนกำลังไปที่เทือกเขาวีรูงกาเป็นเวลาหลายเดือนก่อนจะเริ่มทำสงครามกองโจร กลางค.ศ. 1992 ทั้งสองฝ่ายไม่สามารถเอาชนะกันได้ ฝ่ายรัฐบาลนำโดยประธานาธิบดีจูเวนัล ไฮเบียรีมานาที่เผชิญการประท้วงตกลงเจรจาสันติภาพกับ RPF และพรรคฝ่ายค้านในประเทศ แม้จะถูกขัดขวางจากกลุ่มหัวรุนแรงฮูตูที่ปฏิเสธการเจรจา และการรุกของ RPF ครั้งใหม่ตอนต้นค.ศ. 1993 แต่การเจรจาประสบผลสำเร็จ นำไปสู่การลงนามในความตกลงอารูชาในเดือนสิงหาคม ค.ศ. 1993

หลังลงนามในความตกลง มีการส่งเจ้าหน้าที่สหประชาชาติ (UNAMIR) มาที่รวันดาเพื่อรักษาสันติภาพ แต่กลุ่มหัวรุนแรงฮูตูที่มีอำนาจมากขึ้นวางแผนก่อพันธุฆาตชาวทุตซี แผนการเริ่มขึ้นหลังประธานาธิบดีไฮเบียรีมานาถูกลอบสังหารในวันที่ 6 เมษายน ค.ศ. 1994 ระหว่างเดือนเมษายนถึงกรกฎาคม มีชาวทุตซีและฮูตูสายกลาง 500,000–1,000,000 คนถูกฆ่าในการฆ่าล้างเผ่าพันธุ์รวันดา The lower bound for Tutsi deaths is 491,000 (McDoom), see page 75 mention RPF จึงทำสงครามต่อทันที จนในวันที่ 4 กรกฎาคม RPF สามารถยึดเมืองหลวงคิกาลีไว้ได้ สงครามกลางเมืองรวันดาจบลงในเดือนนั้นหลัง RPF ยึดที่มั่นสุดท้ายของรัฐบาล และผลักดันฝ่ายรัฐบาลและผู้ก่อการฆ่าล้างเผ่าพันธุ์ไปยังประเทศซาอีร์

RPF ที่เป็นฝ่ายกำชัยเข้าปกครองประเทศ โดยมีคากาเมเป็นผู้นำโดยพฤตินัย คากาเมดำรงตำแหน่งรองประธานาธิบดีระหว่างค.ศ. 1994–2000 ก่อนจะเป็นประธานาธิบดีตั้งแต่ค.ศ. 2000 RPF เริ่มโครงการฟื้นฟูโครงสร้างพื้นฐานและเศรษฐกิจ นำตัวผู้ก่อการฆ่าล้างเผ่าพันธุ์มาดำเนินคดี และส่งเสริมความปรองดองระหว่างฮูตูและทุตซี ในค.ศ. 1996 รัฐบาลรวันดานำโดย RPF เริ่มการรุกค่ายผู้ลี้ภัยในซาอีร์ซึ่งเป็นที่พักพิงของผู้นำรัฐบาลเดิมและผู้ลี้ภัยฮูตูราว 2 ล้านคน นำไปสู่สงครามคองโกครั้งที่หนึ่งที่ทำให้โมบูตู เซเซ เซโก เผด็จการของซาอีร์พ้นจากอำนาจในที่สุด ปัจจุบันคากาเมและ RPF ยังคงเป็นกลุ่มการเมืองนำในรวันดา
# อารีย์
thumb|วิลล่ามาร์เก็ต อารีย์
thumb|ซอยอารีย์
อารีย์ เป็นชื่อย่าน ชื่อซอย และชื่อทางแยกหนึ่งบริเวณถนนพหลโยธินและซอยพหลโยธิน 7 อยู่ระหว่างย่านสนามเป้ากับย่านสะพานควาย ในท้องที่แขวงพญาไทและแขวงสามเสนใน เขตพญาไท กรุงเทพมหานคร 

ประวัติ
ในสมัยพระบาทสมเด็จพระจุลจอมเกล้าเจ้าอยู่หัว หลังการสร้างพระราชวังดุสิต และการสร้างทางรถไฟสายกรุงเทพ–อยุธยา และกรุงเทพ–นครราชสีมา เมืองเริ่มขยายตัวในสองฟากทางรถไฟบริเวณแขวงถนนนครไชยศรี แขวงบางซื่อ แขวงจตุจักร แขวงสามเสนใน ต่อมาในสมัยพระบาทสมเด็จพระมงกุฎเกล้าเจ้าอยู่หัว มีการตั้งหน่วยงานทหารจำนวนมากบริเวณทิศเหนือของเขตดุสิตและอยู่ทางทิศตะวันตกของแขวงสามเสนใน (หรือแขวงพญาไทในปัจจุบัน)

ราว พ.ศ. 2443–2479 ย่านอารีย์ยังไม่มีความสำคัญมากนัก แผนที่ราว พ.ศ. 2467–2468 ย่านอารีย์เป็นเพียงพื้นที่เกษตรกรรม เป็นนาข้าวและสวนผลไม้ จนเมื่อมีการตัดถนนประชาธิปัตย์เมื่อ พ.ศ. 2479 ซึ่งเป็นถนนที่เชื่อมไปยังดอนเมือง ต่อมาถนนสายนี้เรียกว่า ถนนพหลโยธิน โดยในแผนที่ พ.ศ. 2498–2499 ปรากฏบ้านเดี่ยวบนพื้นที่ขนาดใหญ่ และบริเวณหัวมุมถนนพหลโยธินตัดกับซอยอารีย์ก็ปรากฏตึกแถว บริเวณนี้เป็นย่านที่อยู่อาศัยของกลุ่มข้าราชการ คนสำคัญทางการเมืองในช่วงหลัง พ.ศ. 2490 ย่านอารีย์รวมถึงบริเวณซอยราชครูจึงเป็นที่อยู่ของข้าราชการและกลุ่มคนที่มีอิทธิพลต่อการบริหารราชการ

เมื่อ พ.ศ. 2516 ร้านสหกรณ์พระนครเปิดทำการ เป็นศูนย์การค้าสำหรับการจับจ่ายซื้อหาของข้าราชการและผู้อยู่อาศัยในย่านนี้ ในช่วง พ.ศ. 2533–2543 ได้มีการสร้างสำนักงานธุรกิจหลายบริษัท เป็นอาคารสูงหลายแห่ง เช่น อาคารธนาคารกสิกรไทย, อาคารชินวัตร 1 และ 2 (ต่อมาทั้งสองอาคารเปลี่ยนชื่อเป็น อาคารเอไอเอส ทาวเวอร์ 1 และ 2 ตามลำดับ), อาคารเอสพี (อาคาร IBM) และอาคารเอ็กซิมแบงก์ เป็นต้น เมื่อ พ.ศ. 2542 เปิดดำเนินการรถไฟฟ้าบีทีเอส โดยมีสถานีอารีย์ตั้งอยู่บริเวณสามแยก

ปัจจุบัน ย่านอารีย์มีความเป็นชุมชนกึ่งเก่ากึ่งใหม่ มีข้าราชการและผู้คนอยู่อาศัยดั้งเดิม มีสถานที่ราชการ ได้แก่ สำนักงานสรรพากรพื้นที่กรุงเทพมหานคร 4 กรมสรรพากร กระทรวงทรัพยากรธรรมชาติและสิ่งแวดล้อม กรมประชาสัมพันธ์ กระทรวงการคลัง สำนักงานการตรวจเงินแผ่นดิน กองบัญชาการตำรวจตระเวนชายแดน สำนักงานคณะกรรมการนโยบายรัฐวิสาหกิจ อาคารสำนักงาน ได้แก่ สหกรณ์พระนคร อาคารเอสซีทาวเวอร์ อาคารปิยวรรณ อาคารเอสเอ็มอีแบงก์ อาคารพหลโยธินเพลส อาคารอารีย์ฮิลส์ อาคารเอไอเอสทาวเวอร์ 1,2 อาคารสำนักงานใหญ่ธนาคารกสิกรไทย พหลโยธิน และอาคารสำนักงานเพิร์ลแบงค็อก ย่านที่พักอาศัย คอนโดมีเนียม และย่านของกินขึ้นชื่อทั้งคาวและหวาน
# อารีย์ (แก้ความกำกวม)
อารีย์ อาจหมายถึง
 ย่านอารีย์ - ย่านในท้องที่เขตพญาไท กรุงเทพมหานคร
 แยกอารีย์ - จุดตัดถนนพหลโยธินกับซอยพหลโยธิน 7
 สถานีอารีย์ - สถานีรถไฟฟ้าบีทีเอส สายสุขุมวิท
 อารีย์ นักดนตรี - ศิลปินชาวไทย
  อารีย์ ตันติเวชกุล - อดีตรัฐมนตรีช่วยว่าการกระทรวงเกษตรและสหกรณ์
  อารีย์ วงศ์อารยะ - อดีตรัฐมนตรีว่าการกระทรวงมหาดไทย
 อารีย์ วิรัฐถาวร - นักกีฬายกน้ำหนักชาวไทย
 อารีย์ ลีวีระ - นักหนังสือพิมพ์ชาวไทย
  อารีย์ วีระพันธุ์ - อดีตสมาชิกสภาผู้แทนราษฎรจังหวัดเชียงใหม่
  อารีย์ โพธิ์สุวรรณยิม - นักมวยสากลอาชีพชาวไทย
ดูเพิ่ม
 อารียา
 อริยะ
# ซาวเออร์แคนดี (เพลงเลดีกากาและแบล็กพิงก์)
"ซาวเออร์แคนดี"  เป็นเพลงของนักร้องชาวอเมริกัน เลดีกากา และเกิร์ลกรุปเกาหลีใต้ แบล็กพิงก์ วางจำหน่ายในรูปแบบดิจิทัลดาวน์โหลดและสตรีมมิงเมื่อวันที่ 28 พฤษภาคม ค.ศ. 2020 เป็นซิงเกิลประชาสัมพันธ์จากสตูดิโออัลบั้มที่หกของกากา โครมาติกา เขียนโดย กากา, แมดิสัน เลิฟ, รามี ยากูบ, เท็ดดี พัก และโปรดิวเซอร์ บลัดป็อป และเบินส์ เพลงเป็นแนวแดนซ์ป็อป ดีปเฮาส์ และอิเล็กโทรป็อปที่มีจังหวะของเฮาส์ แดนซ์ และอิเล็กทรอนิกส์ ในด้านเนื้อร้อง เพลงเปรียบเทียบศิลปินกับลูกอมรสเปรี้ยว

ในเชิงพาณิชย์ "ซาวเออร์แคนดี" ขึ้นอันดับที่หนึ่งในมาเลเซียและสิงคโปร์ และติดสิบอันดับแรกในออสเตรเลีย เอสโตเนีย กรีซ ฮังการี และลิทัวเนีย

 การตอบรับ 
โจอี โนลฟี จาก เอนเตอร์เทนเมนต์วีกลี เรียกเพลงนี้ว่า "การร่วมมือครั้งยิ่งใหญ่" และ "การเสิร์ฟที่ชวนน้ำลายไหล" เจม แอสวอร์ด จาก วาไรตี มองว่าเป็น "การผสมผสานที่เปล่งประกายของศิลปินทั้งสอง" ในขณะที่ แซล ซิงก์มานี จาก สแลนด์แมกกาซีน เรียกเพลงนี้ว่า "ไร้ซึ่งโภชนาการ" (empty-calorie) 

 ผู้มีส่วนร่วมทำเพลง 
 การบันทึกเสียง
 บันทึกเสียงที่เฮนสันรีคอร์ดดิง ในลอสแอนเจลิส รัฐแคลิฟอร์เนีย
 ผสมเสียงที่สเตอร์ลิงซาวด์สตูดิโอส์ ในนครนิวยอร์ก รัฐนิวยอร์ก

 คณะทำงาน

 เลดีกากา – เสียงร้อง เขียนเพลง
 แบล็กพิงก์ – เสียงร้อง
 เบินส์ – โปรดิวซ์ เขียนเพลง เบส ดรัมส์ คีย์บอร์ด เพอร์คัชชัน
 บลัดป็อป – โปรดิวซ์ เขียนเพลง เบส ดรัมส์ คีย์บอร์ด เพอร์คัชชัน
 แมดิสัน เลิฟ – เขียนเพลง ร้องเบื้องหลัง
 เท็ดดี พัก – เขียนเพลง
 รามี ยากูบ – เขียนเพลง
 เบนจามิน ไรซ์ – ผสมเสียง เอนจินเนียร์
 ทอม นอร์ริส – ผสมเสียง
 อี. สกอตต์ เคลลี – ผู้ช่วยผสมเสียง
 แรนดี เมริลล์ – เอนจินเนียร์
# สนธิสัญญาทรัว
สนธิสัญญาทรัว  เป็นข้อตกลงของพระเจ้าเฮนรีที่ 5 แห่งอังกฤษกับรัชทายาทในราชบัลลังก์ว่าจะได้สืบทอดราชบัลลังก์ฝรั่งเศสหลังการสวรรคตของพระเจ้าชาร์ลที่ 6 แห่งฝรั่งเศส โดยมีการให้สัตยาบันสนธิสัญญานี้ที่เมืองทรัวของฝรั่งเศสเมื่อ 21 พฤษภาคม ค.ศ. 1420 ภายหลังจากการรบของพระเจ้าเฮนรีซึ่งประสบความสำเร็จอย่างมากในฝรั่งเศส และเป็นต้นเหตุให้เกิดสงครามร้อยปีที่ซึ่งในที่สุดชัยชนะเป็นของฝรั่งเศสในยุทธการที่กัสตียงเมื่อ ค.ศ. 1453 ทำให้พระมหากษัตริย์อังกฤษทั้งหลายล้วนพยายามอ้างสิทธิในราชบัลลังก์ฝรั่งเศส

เงื่อนไข
สนธิสัญญานี้ได้ทำให้การอภิเษกสมรสระหว่างพระราชธิดาในพระเจ้าชาร์ลที่ 6 แห่งฝรั่งเศส คือแคเธอรินแห่งวาลัว กับพระเจ้าเฮนรีที่ 5 แห่งอังกฤษซึ่งในขณะนั้นเป็นผู้สำเร็จราชการฝรั่งเศส และได้รับการยอมรับ (พร้อมทั้งพระราชโอรสทั้งหลายที่จะประสูติในอนาคต) ในฐานะของผู้รับสืบทอดราชบัลลังก์ฝรั่งเศส พระเจ้าชาร์ลที่ 7 แห่งฝรั่งเศสจึงทรงถูกละเว้นจากการสืบสันตติวงศ์ สภาฐานันดรแห่งฝรั่งเศสได้ให้สัตยาบันสนธิสัญญานี้ในปีที่พระเจ้าเฮนรีเข้าสู่กรุงปารีส
# เลอเปอตีปารีเซียง
เลอเปอตีปารีเซียง  เป็นหนังสือพิมพ์ฝรั่งเศสที่มีชื่อเสียงในช่วงสาธารณรัฐฝรั่งเศสที่ 3 ตีพิมพ์ระหว่าง ค.ศ. 1876 ถึง ค.ศ. 1944 และมียอดจำหน่ายมากกว่า 2 ล้านฉบับหลังสงครามโลกครั้งที่ 1

 การตีพิมพ์ 
หนังสือพิมพ์ เลอเปอตีปารีเซียง ได้รับการเผยแพร่ไปทั่วฝรั่งเศส และมีบันทึกระบุว่ามียอดจำหน่ายมากที่สุดในโลกในเวลานั้น Fonds du Petit Parisien, Archives nationales (French national archives)  ในเดือนพฤษภาคม ค.ศ. 1927 เลอเปอตีปารีเซียง ตกเป็นเหยื่อการแกล้งสื่อที่ฌ็อง-ปอล ซาทร์ และเพื่อน ๆ ของเขาจัดฉากขึ้น โดยพวกเขาประกาศว่าชาลส์ ลินด์เบิร์ก จะได้รับรางวัลนักศึกษาเกียรตินิยมจากเอกอลนอร์มาลซูว์เปรีเยอร์Hayman, Ronald (1987) Sartre: a life pp.69, 318 ในช่วงสงครามโลกครั้งที่สอง เลอเปอตีปารีเซียง ซึ่งมีโกลด ฌ็องแต เป็นบรรณาธิการใหญ่ ได้กลายเป็นกระบอกเสียงอย่างเป็นทางการของระบอบวีชี และใน ค.ศ. 1944 ก็ได้รับการตีพิมพ์เป็นระยะเวลาสั้น ๆ ในเยอรมนีนาซีก่อนปิดตัวลงPhilip Rees, Biographical Dictionary of the Extreme Right Since 1890, 1990, p. 198

 ภูมิหลัง 
ก่อนคริสต์ศตวรรษที่ 20 หนังสือพิมพ์ส่วนใหญ่เน้นเนื้อหาการเมือง เช่น ลาแพร็ส ของปารีส เป็นหนังสือพิมพ์ที่มีความสัมพันธ์ใกล้ชิดกับพรรคการเมืองเพื่อที่จะทำกำไร อย่างไรก็ตาม สถานการณ์นี้นำไปสู่การวางแผนสร้างความสนใจเพื่อเพิ่มยอดขาย การก่อตั้งหนังสือพิมพ์ เลอมาแต็ง ของโจเซฟ พูลิตเซอร์ เป็นแรงบันดาลใจให้แก่วงการหนังสือพิมพ์รูปแบบใหม่ เป็นจุดเริ่มต้นของ เลอเปอตีฌูร์นาล และ เลอเปอตีปารีเซียง ซึ่งผลักดันวงการหนังสือพิมพ์ฝรั่งเศสไปสู่สื่อมวลชน หนังสือพิมพ์เหล่านี้นำเสนอข่าวที่น่าตื่นเต้นมากกว่าที่จะอาศัยการโฆษณาชวนเชื่อทางการเมือง หมายความว่าพวกเขายังสามารถเลี่ยงภาษีที่จัดเก็บจากหนังสือพิมพ์การเมืองส่วนใหญ่ ตามรูปแบบใหม่นี้ การรายงานในหัวข้อต่าง ๆ เช่น การเงิน แฟชั่น กำหนดเป้าหมายผู้อ่านไว้ที่ชนชั้นกลางถึงชนชั้นล่าง การดึงดูดประชากรกลุ่มนี้ส่งผลให้ เลอเปอตีปารีเซียง เข้าถึงผู้คนนับล้านEaman, Ross. Historical Dictionary of Journalism. Scarecrow Press, 2009.
# จอมขมังเวทย์ (ภาพยนตร์ปี พ.ศ. 2548)
จอมขมังเวทย์  เป็นภาพยนตร์ไทยสยองขวัญ แอคชั่น ปี พ.ศ. 2548 กำกับโดยต้อม ปิยะพันธ์ุ ชูเพ็ชร์ นำแสดงโดยนก ฉัตรชัย เปล่งพานิช และ อครา อมาตยกุล

 เรื่องย่อ 
อิทธิ (ฉัตรชัย เปล่งพานิช) เป็นอดีตเจ้าหน้าที่ตำรวจ ซึ่งปัจจุบันถูกพิพากษาว่ากระทำความผิดทางอาญา และมีความสามารถด้าน มนต์ดำ อันทรงพลังที่ทำให้เขากลายเป็นนักโทษที่น่าเกรงขาม เขาถูกย้ายไปขังเดี่ยวในห้องขังที่สร้างขึ้นเป็นพิเศษ แต่ด้วยความสามารถในการอ่านใจของเขา ก็สามารถตรวจพบจุดอ่อนในผู้คุมคนหนึ่งที่นำอาหารมาให้เขา ในการโต้ตอบกับผู้คุม เขาสามารถเข้าควบคุมจิตใจของชายคนนั้นและใช้ผู้ชายคนนั้นเพื่อช่วยเขาหลบหนีได้

สันติ (อครา อมาตยกุล) ตำรวจหนุ่มถูกมอบหมายให้ตามล่าอิทธิ และในการเผชิญหน้ากับอิทธิ สันติก็ยิ่งหมกมุ่นอยู่กับการได้มาซึ่งพลังเวทย์มนตร์ด้วยตัวเขาเอง

 ออกฉายและผลตอบรับ 
ผลิตโดย อาร์เอสฟิล์ม จอมขมังเวทย์ ออกฉายในไทยวันพฤหัสบดีที่ 10 มีนาคม พ.ศ. 2548จอมขมังเวทย์ 17 ปีในตำนาน หนังเรื่องนี้ฉายเมื่อวันนั้น (Mo

ฉัตรชัย เปล่งพานิช ได้รับรางวัลนักแสดงนำชายยอดเยี่ยมจากงาน รางวัลภาพยนตร์แห่งชาติ สุพรรณหงส์ ครั้งที่ 15 นอกจากนี้ยังได้เพิ่มอีก 2 รางวัลคือ การสร้างภาพพิเศษยอดเยี่ยม โดย โอเรียลทัลโพสต์ และ แต่งหน้ายอดเยี่ยม โดย คุณวิทยา ดีรัตน์ตระกูลผลรางวัลภาพยนตร์แห่งชาติ สุพรรณหงส์ ประจำปี 2548

 ภาคต่อ 
ในปี พ.ศ. 2562 ต้อม ปิยะพันธุ์ ได้กลับมาสร้างภาคต่อของภาพยนตร์เรื่องนี้โดยใช้ชื่อว่า จอมขมังเวทย์ 2020 นำแสดงโดย หมาก ปริญ สุภารัตน์ ก็อต จิรายุ ตันตระกูล และ นก สินจัย เปล่งพานิช ร่วมด้วย นก ฉัตรชัย ที่กลับมารับบท อิทธิ จอมขมังเวทย์ในตำนานจอมขมังเวทย์ 2020 ภาคต่อที่รอคอยกว่า 15 ปี!
# อารียา
อารียา อาจหมายถึง
 อารียา สิริโสภา นางสาวไทย ประจำปี พ.ศ. 2537
 อารียา ผลฟูตระกูล นักแสดงและนางแบบชาวไทย
 อารียา ไดวารี นักมวยปล้ำชาวสหรัฐเชื้อสายอิหร่าน
 อารียา พรอพเพอร์ตี้ บริษัทพัฒนาอสังหาริมทรัพย์สัญชาติไทย
 ดูเพิ่ม 
 อารีย์
 อริยะ
# อุซเบกิสถานซูเปอร์ลีก
อุซเบกิสถานซูเปอร์ลีก  เป็นลีกฟุตบอลสูงสุดของประเทศอุซเบกิสถาน ก่อตั้งในปี ค.ศ. 1992

สโมสรที่เข้าร่วมอุซเบกิสถานซูเปอร์ลีก (ฤดูกาล 2024)

+ สโมสร ผู้ฝึกสอน ที่ตั้งผู้ผลิตชุดผู้สนับสนุน AGMK  Mirjalol Qosimov Olmaliq  7Saber AKMK Andijon  Alexander Khomyakov แอนดีจ็อน  ฮัมเมล  บุนยอดกอร์ ทาชเคนต์  Sergey Arslanov ทาชเคนต์  Jako Uzbekneftegaz  Dinamo Samarqand  Vadim Abramov  ซามาร์กันต์  พูมา Agromir Buildings โลโคโมทีฟ ทาชเคนท์  ทาชเคนต์  7Saber Jahon Invest Plast, Sitronic, Drivers' Village1, Uztelecom1 Metallurg  Grigoriy Kolosovskiy Bekabad  อาดิดาส Uzbekistan Metallurgy Combinat นาซาฟ  Ruziqul Berdiyev Qarshi  เกลเม  Uzbekistan GTL SGCC, ENTER Engineering1 Navbahor  Sergey Lushan นามางกาน  7Saber E-Auksion Neftchi Fergana  Vitaly Levchenko Fergana  อาดิดาส FNQIZ Olympic Tashkent  Timur Kapadze ทาชเคนต์   ไนกี  Trustbank, Uzmobi1 ปัคทาคอร์ ทาชเคนต์  Maksim Shatskikh ทาชเคนต์  พูมา Akfa, UzCard1 Qizilqum  Jamshid Saidov Navoiy  พูมา NMMC  ซอกเดียนา  อีวาน บอสโกวิช Jizzakh  โจมา   BMB Energo  Surkhon Termez  Fevzi Davletov Termez  Jako Eriel

ทำเนียบสโมสรชนะเลิศ

 1992: Neftchi Farg'ona และ ปัคทาคอร์ ทาชเคนต์
 1993: Neftchi Farg'ona
 1994: Neftchi Farg'ona
 1995: Neftchi Farg'ona
 1996: Navbahor Namangan
 1997: MHSK Tashkent (former Pakhtakor-79 Tashkent)
 1998: ปัคทาคอร์ ทาชเคนต์
 1999: Do'stlik (former Politotdel Tashkent Oblast)
 2000: Do'stlik
 2001: Neftchi Farg'ona
 2002: ปัคทาคอร์ ทาชเคนต์
 2003: ปัคทาคอร์ ทาชเคนต์
 2004: ปัคทาคอร์ ทาชเคนต์
 2005: ปัคทาคอร์ ทาชเคนต์
 2006: ปัคทาคอร์ ทาชเคนต์
 2007: ปัคทาคอร์ ทาชเคนต์
 2008: บุนยอดกอร์ ทาชเคนต์
 2009: บุนยอดกอร์ ทาชเคนต์
 2010: บุนยอดกอร์ ทาชเคนต์
 2011: บุนยอดกอร์ ทาชเคนต์
 2012: ปัคทาคอร์ ทาชเคนต์
 2013: บุนยอดกอร์ ทาชเคนต์
 2014: ปัคทาคอร์ ทาชเคนต์
 2015: ปัคทาคอร์ ทาชเคนต์
 2016: โลโคโมทีฟ ทาชเคนท์
 2017: โลโคโมทีฟ ทาชเคนท์
 2018: ปัคทาคอร์ ทาชเคนต์
 2019: ปัคทาคอร์ ทาชเคนต์
 2020: ปัคทาคอร์ ทาชเคนต์
 2021: ปัคทาคอร์ ทาชเคนต์
 2022: ปัคทาคอร์ ทาชเคนต์
 2023: ปัคทาคอร์ ทาชเคนต์
 2024: นาซาฟ
# กัสปาร์ อูว์เลียล
กัสปาร์ อูว์เลียล (25 พฤศจิกายน ค.ศ. 1984 – 19 มกราคม ค.ศ. 2022) เป็นนักแสดงชาวฝรั่งเศส เขามีชื่อเสียงจากการแสดงเป็นฮันนิบาล เล็กเตอร์ วัยหนุ่มในเรื่อง ฮันนิบาล ตำนานอำมหิตไม่เงียบ (2007) และเจ้าแห่งแฟชั่น อีฟว์ แซ็ง โลร็อง ในภาพยนตร์ชีวประวัติเรื่อง แซ็ง โลร็อง (2014) และเป็นหน้าตาให้แก่น้ำหอมผู้ชายชาเนล เบลอเดอชาเนล เขายังได้รับเลือกให้แสดงเป็นแอนตัน โมการ์ต / มิดไนท์แมน ในซีรีส์ของดิสนีย์+เรื่อง มูนไนท์ (2022)

อูว์เลียลได้รับการเสนอชื่อเข้าชิงรางวัลเซซาร์ สาขานักแสดงที่มีแนวโน้มมากที่สุดใน ค.ศ. 2002 และ 2003 จากนั้นใน ค.ศ. 2004 เขาได้รับรางวัลดังกล่าวจากภาพยนตร์เรื่อง หมั้นรักสุดปลายฟ้า และยังได้รับรางวัลเซซาร์ สาขานักแสดงนำชายยอดเยี่ยม จากภาพยนตร์เรื่อง เรื่องรักโลกแตก (2016) 

อูว์เลียลเสียชีวิตเมื่อวันที่ 19 มกราคม ค.ศ. 2022 หลังประสบอุบัติเหตุระหว่างการเล่นสกีที่รีสอร์ตลารอเซียร์ในจังหวัดซาวัว ประเทศฝรั่งเศส